Ir-Regolament tal-Kummissjoni (KE) Nru 253/2004
tat-13 ta’ Frar 2004
li jiffissa l-limiti massimi fuq l-iffinanzjar tal-miżuri ntiżi sabiex jameljoraw il-kwalità tal-produzzjoni taż-żejt taż-żebbuġa fiċ-ċiklu tal-produzzjoni tal-2004/05 u b’deroga mill-Artikolu 3(3) tar-Regolament (KE) Nru 528/1999
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta’ Settembru 1966 li jistabbilixxi l-organizzazzjoni kumuni tas-suq taż-żjut u x-xaħmijiet [1],
Wara li kkunsidrat ir-Regolament tal-Kummissjoni (KE) Nru 528/1999 tal-10 ta’ Marzu 1999 li jippreskrivi miżuri sabiex itejbu l-kwalità tal-produzzjoni taż-żejt taż-żebbuġa [2], u partikolarment l-Artikolu 3(2) tiegħu,
Billi:
(1) Ir-Regolament (KE) Nru 528/1999 jippreskrivi, għal kull wieħed mill-Istat Membri u għal kull ċiklu ta’ produzzjoni ta’ tnax il-xahar li jibda mill-1 ta’ Mejju, l-arranġamenti finanzjarji ghall-miżuri li jtejbu l-kwalità taż-żejt taż-żebbuġa u l-impatt ambjentali tiegħu.
(2) Ir-Regolament tal-Kummissjoni (KE) Nru 1794/2003 [3] jiffissa għas-sena tas-suq 2002/03 l-istima tal-produzzjoni taż-żejt taż-żebbuġa, inkluża l-istima tal-produzzjoni taż-żebbuġ tal-ikel miġjub bhalha l-ekwivalent taż-żejt taż-żebbuġa, bhalha 2148486 tunnellata metrika. Din iċ-ċifra tiġi maqsuma f’458202 tunnellata għall-Greċja, 972130 tunnellata għal Spanja, 3357 tunnellata għal Franza, 686338 tunnellata għall-Italja u 28459 tunnellata għall-Portugal. L-ammont miżmum mill-għajnuna finanzjarja għall-produzzjoni taż-żejt taż-żebbuġa ghal din is-sena tas-suq għandu jservi bhalha l-bażi tal-miżuri finanzjarji għat-titjib tal-kwalità taż-żejt matul iċ-ċiklu tal-produzzjoni li jibda fl-1 ta’ Mejju 2004.
(3) Il-limiti finanzjarji għall-miżuri li huma eligibbli għar-rimbors mit-Taqsima tal-Garanżiji tal-Fond Ewropew għar-Regolazzjoni ta’ u l-Garanżiji fuq l-Agrikoltura għandhom ikunu fissi.
(4) Billi l-miżuri għandhom l-ispejjeż minimi fissi tagħhom relattivament baxxi, il-limiti massimi fuq il-finanzjament totali stabbiliti fl-Artikolu 3(3) tar-Regolament (KE) Nru 528/1999 għal xi Stati Membri jistgħu jkunu baxxi wisq. Il-limiti minimi xierqa għandhom għaldaqstant jiġu stabbiliti f’dawk il-każi.
(5) Il-miżuri provvduti f’dan ir-Regolament jaqblu ma’ l-opinjoni tal-Kumitat tal-Ġestjoni għaż-Żjut u x-Xaħmijiet.
ADOTTAT DAN IR-REGOLAMENT:
Artikolu 1
Għaċ-ċiklu tal-produzzjoni mill-1 ta’ Mejju 2004 sat-30 t’April 2005, il-limiti tal-miżuri finanzjarji stabbiliti fl-ewwel sub-paragrafu tal-Artikolu 3(2) tar-Regolament (KE) Nru 528/1999 għandhom ikunu kif ġej:
Greċja | EUR 8 100 185 |
Spanja | EUR 11 175 009 |
Franza | EUR 62 137 |
Italja | EUR 51 111 |
Portugal | EUR 523 316 |
Artikolu 2
Minkejja l-kontenut tal-Artikolu 3(3) tar-Regolament (KE) Nru 528/1999, l-kontribuzzjoni finanzjarja addizzjonali mill-Istati Membri li l-limitu massimu tal-iffinanzjar tagħhom stabbilit fl-Artikolu 1 huwa 100000 ewro jew anqas m’għandux jaqbeż il-250000 ewro.
Artikolu 3
Dan ir-Regolament għandu jidħol fis-seħħ fl-għhoxrin jum wara dak tal-pubblikazzjoni tiegħhu fil-Ġurnal Uffiċcjali ta' l-Unjoni Ewropea.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussel, fit-13 ta’ Frar 2004.